Държавен вестник, бр. 44, 2022 г., стр. 23

БРОЙ  44	
Д Ъ Р Ж А В Е Н  В Е С Т Н И К 	
СТР.  23  
31 
 
6.4 Заставане на стоянка 
6.4.1. Когато е необходимо, се осигуряват подходящи клюзове, кнехтове и швартови въжета. 
 
6.4.2. Осигурява се подходящо място за съхранение на швартовите въжета, така че те да са 
леснодостъпни и обезопасени срещу високи относителни скорости на вятъра и ускоренията, които могат 
да се получат. 
 
Глава 7 - Пожарна безопасност 
Част А – общи положения 
7.1 Общи изисквания 
7.1.1. Следните основни принципи определят разпоредбите на настоящата глава и са включени в нея, 
според случая, като се има предвид категорията на плавателния съд и потенциалната опасност от пожар: 
 
.1.  поддръжка на основните функции и системи за безопасност на плавателния съд, включително за 
задвижване и управление, откриване на пожари, аларми и възможности за пожарогасене на 
незасегнатите помещения, след пожар в което и да е отделение на борда; 
 
.2. разделяне на обществените помещения за плавателните съдове от категория Б по такъв начин, че 
пътниците в което и да е отделение да могат да се придвижат към друга безопасна зона или отделение в 
случай на пожар; 
 
.3. делене на отсеци на плавателния съд спрямо границите на огнеустойчивост; 
 
.4. ограничено използване на запалими материали и материали, генериращи дим и токсични газове при пожар; 
 
.5. откриване, ограничаване и потушаване на пожар в мястото на възникване; 
 
.6. защита на аварийните изходи и вратите за достъп с цел борба с огъня; и 
 
.7. бърз достъп до средства за потушаване на пожар. 
 
7.1.2. Изискванията в настоящата глава са базирани на следните условия: 
 
.1. Когато бъде открит пожар, екипажът незабавно привежда в изпълнение противопожарните процедури, 
информира базовото пристанище за инцидента и се подготвя за придвижване на пътниците към 
алтернативна безопасна зона или отделение или, ако е необходимо, за евакуация на пътниците. 
 
.2. Не се препоръчва използването на гориво с температура на възпламеняване под 43°C.  Гориво с по-
ниска температура на възпламеняване, но не по-ниска от 35°C, може да се използва в газови турбини 
само при спазване на разпоредбите, посочени в 7.5.1 до 7.5.6. 
 
.3. Ремонтът и поддръжката на плавателния съд се извършват в съответствие с изискванията, посочени в 
глави 18 и 19 от този Кодекс. 
 
.4. Не се разрешават затворени помещения с намалено осветление като кина, дискотеки и подобни 
помещения. Могат да бъдат разрешени освежителни павилиони, които не съдържат уреди за готвене с 
открити нагряващи повърхности. Камбузите, ако са монтирани такива, следва да бъдат в пълно 
съответствие с глава II-2 от Конвенцията. 
 
.5. Опасни товари могат да бъдат превозвани, при условие че са спазени съответните разпоредби на 
правила II-2/53 и 54 от Конвенцията. 
 
.6. Достъпът на пътниците до помещенията на превозното средство е забранен по време на пътуването, 
освен когато е придружен от член на екипажа, отговорен за противопожарната безопасност. Само 
упълномощени членове на екипажа следва да имат право да влизат в товарните помещения по време на 
плаване. 
32 
 
7.2 Определения 
7.2.1. „Пожароустойчиви прегради“ са преградите, които са изградени от вертикалните прегради и 
палубите и отговарят на следните изисквания: 
.1. Да са изработени от незапалими материали или материали за ограничаване на пожари, които чрез 
изолация или присъщи огнеустойчиви характеристики отговарят на изискванията на 7.2.1.2 до 7.2.1.6. 
.2. Да са подсилени по подходящ начин. 
.3. Да са конструирани така, че да могат да предотвратяват преминаването на дим и пламъци до края на 
времето, необходимо за потушаване на пожара; 
.4. да осигуряват товароносимост, когато е необходимо,  за времето, необходимо за потушаване на 
пожара. 
.5. да бъдат с такива топлинни характеристики, че средната температура на страната, където не е 
избухнал пожар, да не надвишава с повече от 139°C първоначалната температура, нито температурата, в 
която и да е точка, включително съединенията, да не надвишава с повече от 180°C първоначалната 
температура през времето, необходимо за потушаване на пожара. 
.6. Необходимо е провеждане на изпитване върху прототип на вертикална преграда или палуба в 
съответствие с Кодекса за прилагане на процедури за пожарни изпитания, за да се гарантира, че 
отговарят на горните изисквания. 
 
7.2.2. "Материали, ограничаващи огъня" са тези материали, които имат свойства, отговарящи на 
стандартите, разработени от Организацията по отношение на следното: 
 
.1. притежават ниски характеристики на разпространение на пламъка; 
 
.2. ограничават топлинния поток, като е обърнато необходимото внимание върху риска от запалване на 
мебели в отделението; 
 
.3. ограничават степента на отделяне на топлина, като се отчита риска от разпространение на пожар в 
съседно отделение; и 
 
.4. не отделят газ и дим в количества, които могат да бъдат опасни за пътниците в плавателния съд. 
 
7.2.3. "Местен пожар", стандартите за съответствие с 7.2.2.2 се разработват от Организацията, 
приложими за материалите за повърхности по вертикалните прегради, стените и облицовката на тавана, 
включително тяхната носеща конструкция, според необходимостта. 
 
7.2.4. “Незапалим материал” е материал, който не изгаря и не отделя запалими пари в достатъчно 
количество за самозапалване, когато се нагрява до приблизително 750°C, като това се определя по 
начин, удовлетворяващ администрацията чрез установена процедура на изпитване. Всеки друг материал 
е запалим материал. 
 
7.2.5. "Стандартно изпитване за пожар" е изпитване, при което образци от съответните вертикални 
прегради, палуби или други конструкции се излагат в изпитателна пещ по специфичен метод за изпитване 
съгласно стандартите, разработени от Организацията. 
 
7.2.6. Думите „еквивалентен материал” в израза „стомана или друг еквивалентен материал” означават 
всеки незапалим материал, който сам по себе си или с изолация притежава структурни свойства, които са 
еквивалентни на стоманата след подлагане на реално изпитване за определяне на температурата на 
възпламеняване (напр. алуминиева сплав с подходяща изолация). 
 
7.2.7. "Слабо разпространение на пламъка" означава, че така описаната повърхност адекватно 
ограничава разпространението на пламъка, което се определя чрез установена процедура на изпитване, 
разработена от организацията. 
 
7.2.8. “Димонепропусклив” или “способен да предотврати преминаването на дим” означава, че 
преградата, изработена от незапалими или огнеупорни материали, може да предотврати преминаването 
на дим.